功能主義主張嘅就係，心靈係一種功能上嘅物件分類－假想而家有一個用血肉造嘅腦同一個用電子零件造嘅電腦，兩者都係能夠做運算嘅物體，而如果嗰部電腦能夠有齊嗮血肉造嘅腦嘅功能（感受情緒、學習知識、對事物作出判斷等）嘅話，噉佢就可以算得上係一個「心靈」－功能主義者認為，如果有一個人工智能或者一個（例如）外星人嘅腦（化學成份可能同人腦好唔同）而佢係有齊嗮人類智能嘅功能嘅話，佢都可以算得上係一個心靈。